17/08/2022 | Administración LocalMunicipal
Sada
Secretaría
Bases específicas operario sepultureiro, OEP 2019

As presentes bases específicas teñen por obxecto a regulación dos aspectos particulares do proceso selectivo para a provisión en propiedade, polo sistema de concurso-oposición por quenda libre, de unha (1) praza de persoal laboral fixo denominada: operario sepultureiro, pertencente ao Grupo V do convenio colectivo, vacante no Cadro de Persoal e incluída na Oferta de Emprego Público do Concello de Sada para 2019 (BOP núm.101, do 30-5-2019) en todo aquelo que non estea previsto nas Bases xerais dos procesos selectivos para o desenvolvemento da Oferta de Emprego Público para o Concello de Sada do ano 2019, aprobadas por resolución núm.1195/2022 do 11 de agosto. a) Denominación da praza: Operario Sepultureiro b) Grupo de clasificación: V do Convenio Colectivo c) Tipo de relación xurídica: persoal laboral fixo d) Funcións: - Traballos de albanelería; entabicar nichos e panteóns - Mantemento do cemiterio e xardíns do mesmo. - Facer fosas en terra - Enterramentos en fosas, nichos e panteóns familiares - Levantamento de cadáveres, redución de restos e tarefas análogas - Facer anotacións no Libro-Rexistro de enterramentos - Sen prexuízo da súa función no Servizo ó que está adscrito, exerce tamén as funcións propias de operario ou peón sen cualificación en calquera outro Servizo ou unidade, cando sexa necesario De conformidade co previsto nas bases xerais aprobadas por este Concello de Sada, o sistema selectivo será o de concurso-oposición. Na fase de concurso cualificarase cun total de 40% (experiencia 30% e formación 10%) - Requisito de titulación: Non se esixe (agrupacións profesionais/grupo V) - Estar en posesión do título de acreditación do nivel de coñecemento de lingua galega CELGA 2 ou outros títulos oficiais equivalentes. No caso de non acreditalo realizarase unha proba conforme ao previsto na base 7ª. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo de presentación de solicitudes é o establecido na base cuarta das xerais As taxas serán as establecidas na base quinta das xerais para o grupo V de persoal laboral 1.- Fase de concurso. Se valorarán os seguintes méritos: 1. Por servizos prestados ata un máximo de 30 puntos, que han de acreditarse con copia do contrato de traballo e vida laboral, acompñando un certificado do órgano competente de cada administración sobre as funcións realizadas en cada contrato: 1.1 Por ter traballado, con vínculo funcionarial ou laboral, en postos de operario-sepultureiro na Administración Local e no resto de Administracións, a razón de 0,25 puntos por mes.1.2 Por cursos de formación e perfeccionamento (ata 10 puntos), sempre que estean relacionados cas tarefas propias da categoría que se convoca. A valoración de cada curso realizarase dacordo ca seguinte escala: - De 100 ou máis horas: 1,5 puntos - De 75 a 99 horas: 1 punto - De 50 a 74 horas: 0,75 puntos - De 25 a 49 horas: 0,50 puntos - De 15 a 24 horas: 0,20 puntos. Só serán valorados aqueles cursos que fosen convocados ou organizados pola Universidade, institutos ou escolas oficiais de formación, Deputación, ou outras entidades homologadas. Os cursos de formación acreditaranse con copia do título. Só o aspirante proposto polo tribunal terá que presentar copia cotexada dos méritos acreditados, conforme se establece nas bases xerais. Unha vez baremados os méritos, o órgano de selección exporá no taboleiro de anuncios e páxina web do Concello, a lista de aspirantes ca puntuación obtida nesta fase.2.- Fase de oposición. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: Consistirá en contestar durante un período máximo de 60 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo V das bases xerais e base 9ª das específicas). Estará composto por corenta preguntas con catro respostas alternativas, sendo só unha delas correcta. Tamén haberá que responderse 4 preguntas de reserva. Cada resposta correcta sumará 0,50, cada resposta incorrecta restará 0,25 puntos e non se contabilizarán as preguntas non contestadas. A puntuación máxima é de 20 puntos. SEGUNDO EXERCICIO, práctico: Realización dun suposto ou proba práctica relacionada coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas ou partes dun suposto incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas 2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios.3. Exame de coñecemento da lingua galega. Respecto a acreditación do idioma galego, de non acreditarse co título esixido na base 5ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.1. Tipos de maquinaria e ferramenta en albanelería. Maquinaria pesada e maquinaria manual. Ferramentas manuais. Características e usos. Materiais auxiliares empregados na albanelería. Mallas, cantoneiras, perfís auxiliares, selantes, etc.2. Formigóns: Clases. Preparación. Aditivos. Morteiro: composición e clases de morteiro. Pavimentación de vías. Tipoloxía. Sistemas construtivos. Mantemento e reparación. Acerados. Subbases. Soleiras. Pavimentación.3. Mantemento de zonas verdes. Podas. Abonos e tratamentos. Regos. Útiles e ferramentas. Limpeza de espazos públicos, parques e xardíns. Limpeza de mobiliario urbano. Técnicas de limpeza. Outros aspectos da limpeza: coidado e mantemento de plantas e flores.4. Manexo e mantemento de maquinaria da área de obras: Tractores e apeiros (remolque, rozadoras, limpa-praias), rozadora, motoserras, sopladores e outra maquinaria de obras. Coñecementos básicos de electricidade e pintura. Nocións xerais sobre a retirada de residuos.5. Decreto 151/2014 de sanidade mortuoria de Galicia (I). Disposicións xerais e definicións. Clasificación sanitaria dos cadáveres e o seu destino final. Prácticas sanitarias sobre cadáveres.6- Decreto 151/2014 de sanidade mortuoria de Galicia (II). Transporte de cadáveres, inhumacións, exhumacións, reinhumacións e incineracións. Normas sanitarias dos cemiterios. Infraccións e sancións. Rexistros, solicitudes e comunicacións. Ordenanza fiscal núm.10, reguladora da taxa pola prestación de servizos do cemiterio municipal.7. O Concello de Sada. Configuración xeográfica. Límites. Termo municipal. Situación das parroquias e principais núcleos de poboación. Instalacións deportivas do Concello de Sada 8. Principios básicos da Lei Orgánica 3/2007, de 22 de marzo, para a igualdade efectiva de mulleres e homes. Prevención de riscos laborais. Disposicións mínimas de seguridade e saúde nos lugares de traballo. Normas básicas de seguridade e saúde laboral. Equipos de protección colectiva e equipos de protección individual. Manipulación manual de cargas. O persoal ao servizo da Administración Local. Integración en escalas, subescalas e clases. Dereitos e deberes dos empregados públicos. Dilixencia.- Estas bases foron aprobadas polo Decreto da Alcaldía núm.1228/2022, do 12 de agosto Sada, 12 de agosto de 2022 O alcalde, Oscar Benito Portela Fernández